ফ্রেঞ্চ-অধ্যুষিত অঞ্চলে জন্ম নেওয়া বেলজিয়ামের নাম্বার টেন বলেন, ‘আমি আর আমার ভাই সমর্থন যতটা না বেলজিয়ামকে করতাম, তারচেয়ে বেশি করতাম ফ্রান্সকে। আমরা বড় হয়ে উঠেছি ১৯৯৮ বিশ্বকাপের সময়টায়। তখন বেলজিয়ামের জার্সি খুব একটা পাওয়া যেত না। আমরা তাই ফ্রান্সের জার্সি পরতাম।’ তবে অতীত-স্মৃতিতে যতই ফরাসি-ছোঁয়া থাকুক, হ্যাজার্ডদের আজ দেশের টানেই ফ্রান্সবিরোধী হতে হবে। পূর্বসূরিরা বিশ্বকাপে হারানোর যে কাজটি করতে পারেনি, তা তাদের করতেই হবে এবার।